cyanic-selkie/wikianc huggingface dataset:
Лувсандашийн Амгалан
Шашин шүтлэг, буяны үйлс
Буддын шашинтай. 2011 онд АНУ-ын иргэн, монгол үндэстэн Ажаа ринбүүчий Улаанбаатар хотын Баянгол дүүрэг дэх Эх хүүхдийн эрүүл мэндийн үндэсний төвийн харъяанд, цусны эмгэгтэй хүүхдэд зориулсан эмнэлэг барьж өгөх санаачлага гаргахад, Л.Амгалан дүүргийн засаг даргын хувиар талархан дэмжиж, эмнэлгийн газрын зөвшөөрлийг, гаргасан хүсэлтийнх нь дагуу шуурхай шийдвэрлэж өгчээ. Мөн дүүргийн аж ахуйн нэгжүүдийг уг ажилд хөрөнгө хандив өргөхийг уриалсан нь ихээхэн үр дүнд хүрсэн юм.
2011 онд Өмнөд Энэтхэгийн Гоман, Сэра дацанд суралцаж буй монгол хүүхдүүдэд дотуур байр барьж өгөхөд хандив өргөж, энэ ажилд бусдыг уриалан оролцуулж байв.
Хообий
Монгол улсын үе үеийн хууль тогтоох байгууллагуудын депутатын энгэрийн тэмдгийг цуглуулдаг. Харьцангуй хожуу цуглуулж эхэлсэн боловч одоогоор түүнд БНМАУ-ын Ардын Их хурал, Бага хурал болон хот, районы Ардын депутатуудын хурлын депутат, Монгол улсын Их хурал, нийслэл, дүүргийн Иргэдийн төлөөлөгчдийн хурлын төлөөлөгчийн тэмдэг нийт 60 гаруй бий. Тэдгээрээс хамгийн хуучных нь 1940 оны БНМАУ-ын Бага хурлын гишүүний тэмдэг ажээ. Мөн МАХН-ын (одоогийн МАН) их хурлуудын депутатын тэмдгүүдийн цуглуулга түүнд бий. Сэтгүүлч Ш.Гүрбазар 2016 оны нэгдүгээр сард эхлүүлсэн “Бодлын цуглуулга” нэвтрүүлгийнхээ анхны дугаарт Л.Амгаланг урьж, уг цуглуулгын талаар болон төрт ёсны тогтолцооны сэдвээр дэлгэрэнгүй ярилцжээ.
Эх сурвалж
Ангилал:Монголын улс төрч Ангилал:Хөдөө Аж Ахуйн Их Сургуулийн төгсөгч Ангилал:Алтан гадас одон шагналтан Ангилал:Хөдөлмөрийн хүндэт медаль шагналтан Ангилал:Берлиний хүндэт иргэн Ангилал:Сөүлийн хүндэт иргэн Ангилал:Хужиртын хүн Ангилал:Монголчууд Ангилал:1958 онд төрсөн
VHDL
VHDL буюу VHSIC Hardware Description Language нь тоон хэлхээн дизайныг FPGA болон ASIC-д оруулах техник дүрслэлийн хэл юм.
Top-down буюу дээрээс доош чиглэсэн дизайны арга зүйд системийг абстракт түвшинд дүрслэхдээ техник дүрслэлийн хэл, түүний симуляци, синтез гүйцэтгэгч программ хангамжуудыг өргөн хэрэглэдэг. VHDL ашиглаж байгаа үедээ хамгийн гол анхаарах зүйл бол тоон логикийн хэлхээ үүсгэж байгаа гэдгээ мартаж болохгүй. Өөрөөр хэлбэл дээд мөрний код биелүүлэгдсэний дараа доод мөрний код биелүүлэгдэхгүй гэдгийг уг 2 мөр зэрэг гүйцэтгэгдэх боломжтой гэдгийг санах нь чухал юм.
VHDL хэл дээр тоон хэлхээний дизайн, түүний дүрслэлийг хийхэд үндсэн хэлбэрээр гүйцэтгэж болно. Үүнд:
Жишээ кодууд
-- IEEE-н сангаас хэрэглэх сангаа оруулах library IEEE; use IEEE.std_logic_1164.all;
-- 'entity'-г оруулах entity name_of_entity is  port (          IN1 : in std_logic;         IN2 : in std_logic;         OUT1: out std_logic); end entity name_of_entity;
-- дотоод сигнал эсвэл ашиглагдах бүрэлдэхүүн функц-үүдийг энд зааж өгнө.
begin
OUT1 <= IN1 and IN2;
end architecture name_of_architecture;
Ангилал:Электроник
Серик Сапиев
Серик Сапиев (Серік Жұманғалиұлы Сәпиев; 1983 оны 11 сарын 16-нд Абай балгаснаа төрсөн) — 64 кг, 69 кг жинд нударгалж олимпын (2012) аварга, дэлхийн хошой (2005, 2007) аварга болсон Казахстан улсын боксчин. Мөн Азийн наадмын (2010) аварга, Азийн хошой (2007, 2009) аварга.
Ангилал:Казахстаны боксчин Ангилал:Казахстаны олимпын аварга Ангилал:Боксын олимпын аварга Ангилал:Боксын дэлхийн аварга Ангилал:2008 оны зуны олимпод оролцогч Ангилал:2012 оны зуны олимпод оролцогч Ангилал:Казахстаны олимпын оролцогч Ангилал:Зөвлөлтийн иргэн Ангилал:Казахууд Ангилал:1983 онд төрсөн
Илимиш
Илимиш нь (хятадаар:叶里迷失) Гүюг хааны охин ба Онгуд аймгийн Гүнбух хүргэний хатан. Түүний авааль нөхөр Гүнбух бол Жао ван цол хүртсэн бөгөөд Илимиш нь Жао улсын эгчмэд гүнж гэж Юань улсын сударт бичигдэж үлдсэн юм. Гүнбух бол Мөнх хааны үед Өмнөд Сүн улсын Хажоу газрыг эзлэж байжээ. Илимиш Гүнбуха нар нь Нангиадай (囊家台), Чяолинча (乔邻察), Аньтун (安童) гэсэн 3 хүүтэй байсан.
Холбоотой мэдээлэл
Ангилал:13-р зуунд төрсөн Ангилал:13-р зуунд өнгөрсөн Ангилал:Боржигин
Улаанбудангийн тулаан
Ангилал:17-р зууны тулалдаан Ангилал:17-р зууны Монголын түүх Ангилал:Монголчуудын дайн Ангилал:Галдан бошигт Ангилал:1690 он
Аларик I
Визиготуудын толгойлогч (395-410). Ромын армид гот цэргийн захирагч байсан тэрээр армиас гарч визиготуудын толгойлогч болсон. Тэрбээр визиготуудыг дагуулан Грекийн хотуудыг цөлмөж байсан ба Италийг хоёр удаа дайлсан. 408-409 онд Ромыг бүсэлж, Прискус Атталусыг Баруун Ромын Эзэнт Улсын хаанаар зарлаж байв. 410 онд Ромыг эзэлснээр тус хот 800 жилийн түүхэндээ анх удаа харийн хүчинд эзлэгджээ.
Ангилал:Готууд
Бенгалын үнэг
Бенгал үнэг (Vulpes bengalensis) буюу Энэтхэг үнэг нь Энэтхэгийн хойгт л байдаг үнэг юм. Хималайн нурууны өвөр бэлээс өмнөд Энэтхэг хүртэл, өмнөд болон зүүн Пакистанаас зүүн Энэтхэг, зүүн өмнөд Бангладеш хүртэл тархсан.
Эшлэл
Ангилал:Чонынхон
Монгол улс Наганогийн олимпод
Монгол Улс Японы Нагано хотноо зохиогдсон Өвлийн олимпын XVIII наадам буюу Наганогийн олимпод шорт-трекийн төрлөөр 2, гүйлтийн цанын төрлөөр 1 тамирчин оролцуулсан.
Эшлэл
Ангилал:1998 оны өвлийн олимпод оролцогч улсуудын багийн бүрэлдэхүүн өвлийн олимп 1998 Ангилал:Монголын өвлийн спорт
Кижан-гүнь
thumb|Пүсань хот дахь Кижан хошуу Кижан хошуу (солонгосоор 기장군 - ки-жанг-гүн) — Өмнө Солонгос улсын Пүсань хотын хошуу (군 күнь). 218.27 км² газар нутагт нь 2012 оны эцэст 113,311 хүн оршин сууж байсан. Өдгөө хошууны нутаг 2 балгас (ып), 3 сум (мёнь) болон хуваагддаг.
Ангилал:Өмнө Солонгос улсын орон нутаг
Маск (Монголын кино)
«Маск» (Баг) — 2012 онд Монгол улсад монгол хэлээр бүтсэн уран сайхны кино.
Кино баг
Ангилал:2012 оны кино Ангилал:21-р зууны монгол кино Ангилал:Уран сайхны кино
Тирасполь
Тира́споль (молдаваар Тираспол, украинаар Тирасполь) — Молдавын 135 мянган хүнтэй хот.
Лавлах бичиг
Ангилал:Приднестрийн суурин  Ангилал:Приднестрийн засаг захиргааны нэгж Ангилал:Днестр мөрний суурин
Гүнбух
Гүнбух хүргэн (хятадаар:君不花) нь Их Монгол Улсын Гүюг хааны хүргэн, Онгуд аймгийн хүн. Алахуш тегиний ач хүү, Буюух ноёны ахмад хүү. Түүний эцэг нь 3 хүүтэй. Ахмад нь Гүнбуха, 2-рх нь Айбуха, бага хүү нь Журибуха. Гүнбуха нь Гүюг хааны охин Илимиштэй гэрлэсэн. Гүнбуха нь хана нураагч зэвсэг болон их буу бүхий монгол цэрэг удирдаж байсан шилдэг баатруудын нэг юм. Тэрээр нэг удаагийн байлдаанд алагдсан. Тэрээр Нангиадай, Чяолинча, Аньтун гэсэн 3 хүүтэй.
Ангилал:13-р зуунд төрсөн Ангилал:13-р зуунд өнгөрсөн Ангилал:Монголын цэргийн зүтгэлтэн Ангилал:Монголын жанжин
Морьтой жаал
Морьтой жаал (The Horse Boy гэдэг нь Руперт Исааксон эхнэрийнхээ хамтаар отизм өвчтэй хүү Рованаа илааршуулах зорилгоор аялсан аяллаасаа сэдэвлэж бичсэн ном, ижил нэртэй баримтат кино юм.
Ном
"Морьтой жаал" (The Horse Boy: A Father’s Quest to Heal His Son) хэмээх энэ ном бол Руперт Исааксон эхнэр Кристин болон хүү Рован нартайгаа хамт Монгол орноор хэрхэн аялсан тухай тэмдэглэл юм. 2009 оны 4 сарын 14-нд хэвлэгдэж, мөн ондоо Нью-Йорк Таймсын бестселлерээр шалгарчээ. Тэдний аялалын гол зорилго нь төрөлхийн тархи мэдрэлийн доголдол буюу отизм өвчтэй хүүдээ засал хийлгэхэд оршиж байв. Отизм өвчний шинж тэмдэг ихэвчлэн 0-3 насанд илэрдэг ба тийм өвчтэй хүүхэд ердийн хүүхэд шиг аав ээжтэйгээ харьцах чадваргүй, уурлаж уцаарлахдаа амархан, нэг уурлахаараа хэдэн цагаар ч хамаагүй уйлдаг, хүнтэй нүдээрээ харж харьцдаггүй, нэрийг нь дуудахад эргэж харж хариу үйлдэл үзүүлдэггүй, нэг тоглоомоороо уйдаж залхахгүй хэдэн цагаар тоглодог, үеийн хүүхдүүдтэйгээ тоглож наадахыг мэддэггүй гэх мэт нийгмийн харилцаанд орох чадвараар дутмаг байдаг байна. Зарим отизмтой хүүхэд өөрөө бие засаж сурахгүй байсаар том болдог, бүр насанд хүрсэн ч сурахгүй тохиолдол байдаг ажээ. Рован бас өөрөө бие засаж чаддаггүй байв.
Рупертын хүү Рован биеийн хөгжлөөр хэвийн ч гэлээ отизмтой учраас аав ээж болон ойр дотны хүмүүстэйгээ хэвийн харьцаж чаддаггүй, сэтгэлд нь үл нийцэх зүйл гараад ирвэл хэдэн цагаар ч хамаагүй уйлж хашхирдаг хүүхэд байлаа. 4 настайдаа нэгэн өдөр аавтайгаа хамт гэрийнхээ ойролцоо зугаалж яваад гэнэт зам хазайж хөршийнхөө айлын хашаанд орон Бэтси гэдэг омголон авиртай гүүний дэргэд очжээ. Гэтэл Бэтси түүнд муухай авир гаргасангүй, харин ч номхон зогсож байв. Энэ бүхнийг ажиглан харсан Руперт, хүүгээ энэ гүүтэй зүрх сэтгэлээрээ холбоотой юм байна гэдгийг ухаарсан гэдэг. Тийнхүү хүүтэйгээ хамт Бэтси гүүг унадаг болж, хүүгийнх нь хэл яриа нь ч эрс сайжирч аавтайгаа ярилцдаг болж эхэлжээ. Хүү нь мөн нэгэн удаа санамсаргүй тохиолдлоор орон орны бөөгийн чуулганд очих үедээ засал авч сайжирсан боловч тэрхүү чуулганаас харьж ирээд буцаж хэвэндээ орсон байна. Тиймээс аав нь хүүгээ бөө засал хийдэг, морь унадаг ард түмний дунд очиж, хүүдээ морь унуулахын зэрэгцээ, бөөгөөр бөөлүүлбэл засал авах байх гэж боджээ. Морь унадаг, уламжлалт бөө мөргөлөө хадгалсаар байгаа ард түмэн бол Монгол юм байна гэдгийг зохиогч олж мэдээд гэр бүлээрээ Монгол оронд ирж, гурван долоо хоног аялсны үр дүнд хүү нь засал авч уурлаж уцаарлах нь эрс багасч, гэртээ хариад хоёр долоо хоногийн дараа гэхэд ердийн хүүхэд шиг өөрөө бие засаж сурсан байна.
Энэ бол хоёр гурван жилийн хугацаанд гардаг ахиц, засал ажээ. Хүү нь ийм богино хугацаанд засал авсан нь Монгол морь, бөө, байгалийн сайхан яах аргагүй онцгой үүрэг гүйцэтгэсэн гэж Руперт баттай итгэж үүнийгээ "Морьтой Жаал" хэмээх номдоо онцолсон байна.
Уг номыг Битпресс Хэвлэлийн газар монгол хэлнээ орчуулан гаргажээ.
Кино
Мишель Орион Скотт найруулж, Цайтгайст Фильмс компанид бүтээсэн тус кино 2009 онд Санданс кино наадмаас шүүгчдийн гран-при шагнал хүртэж, Саут бай Саутвест дэх үзэгчдийн таашаал хүртсэн киногоор шалгарчээ.
Гадны холбоосууд
Ангилал:2009 оны кино
Гот
Готууд (Англи хэл: Goths; Гот хэл:,Gutans) нь зүүн Германы уугуул хүмүүс бөгөөд III болон IV зууны үед ихэд хүчирхэг болсон бөгөөд Ромын эзэнт улсыг мөхөөсөн гол угсаатнуудын нэг юм. V-VI зууны үед Острогот /зүүн Гот/, Визигот /баруун Гот/ хэмээн хоёр хуваагдан, Иберийн хойг, Италид Ромын эзэнт улсыг залгамжилсан хүчирхэг улсуудыг байгуулсан юм. Мөн тэд Герман аймгуудаас хамгийн анх Христийн шашныг хүлээн авснаараа Өрнөдийн түүхэнд тэмдэглэгдсэн байдаг.
Угсаа гарал
Готуудын үүсэл гарал нь Балтын тэнгисийн Готланд аралтай холбоотой гэх домог өргөн дэлгэр тархсан байдаг. Мөн өнөөгийн Шведийн нутгаас Балтын тэнгисээр дамжин Висла мөрний сав газарт хүрч нутагласан үндэстнүүд гэх бөгөөд III зууны үед Дунай мөрөн, Хар тэнгисийн сав газарт хүрчээ гэж үзэх хандлага бас байдаг.
Готуудын хүчирхэгжилт
Дунай мөрний сав газраар амьдардаг Готууд хэмээх угсаатны тухай I зууны үеэс Ромчууд тэмдэглэж эхэлсэн байдаг. Тэд баруун, зүүн гэсэн 2 хэсэгт хуваагдан амьдарч байжээ. Баруун буюу Визиготууд нь II зууны үед өнөөгийн Румыны нутаг дэвсгэрт нутаглаж байсан бол зуун буюу Остроготууд нь Хар тэнгисийн зүүн эргээс баруун хойд эрэг хүртлэх нутагт амьдарч байжээ. Визиготууд Румыны нутгийг засаглан байх 376 онд дорно зүгээс Хүннү нар Дунай мөрнийг гатлан гэнэт халдан довтолжээ. Хүннү нарт цохигдсон Визиготууд ойролцоогоор 6 түмэн хүнтэй байсан бөгөөд тэд Константинополь хотын дэргэд Ромын армийг бут ниргэж, Итали руу цөмрөн оржээ. Манай тооллын 409 онд Аларик I хаанаар удирдуулсан Визиготууд өнө удаан жилийн түүхт Ром хотыг тонон дээрэмдэж, хоослон цөлмөсөн бөгөөд Галлийн зүг хөдөлжээ. Ром тэдэнд баруун өмнөд Галлийг өглөө. Тэнд суурьшсан Готууд өөрсдийн газар нутгаа тэлж, өнөөгийн Испани, Португалын нутгийг эрхшээлдээ оруулсан байна.
Уналт
Теодорикийн хаант улс удаан оршин тогтносонгүй. Теодорик хаан 526 онд нас эцэслэснээр хаант улс бутран унав. Үүний дараа Византи Италийн нутаг дэвсгэрээс бүдүүлгүүдийг цэвэрлэхээр шийдэн алдарт жанжин Белисариусыг илгээжээ. Византи тун удахгүй зэрлэгүүдийг Италиас хөөн гаргаж, Ромын эзэнт улсыг дахин сэргээнэ гэж найдаж байлаа. Гэвч дайн маш удаан үргэлжилж, Итали даяар дайн гамшиг зовлонг авчирсан байна. 552 Остроготууд Италид ялагдсан байна. Гэвч тэд Италийн зарим нутгуудаар VI зууны сүүлч хүртэл салангид аймгуудын хэлбэртэйгээр оршин байсаар байв. Тэдний Итали дахь ноёрхол Ломбард хэмээн нэрлэгддэг өөр нэг варвар аймгийн довтолгоогоор төгсгөл болсон байна.
Визиготын хаант улс үүнээс арай удаан оршин тогтносон юм. V зууны сүүлээр Визиготуудыг Кловис хаан удирдаж байх үед Франкууд тэднийг өнөөгийн Францийн нутгийг булаан авч, Пиренейн уулс руу шахсан байна. Кловисийн үхэл нь Визиготуудын түр зуурын хагарлыг авчирсан байна. Гэвч дахин нэгдсэн тэдэнд Африкийн умард эргийг бүхэлд нь байлдан дагуулсан Арабууд өмнө зүгээс нь бодит аюул учруулж эхэлжээ. Арабууд 711 оноос эхлэн довтолж, 4 жилийн дотор Готуудын сүүлчийн хаант улсыг буулган авчээ. Тэд Европыг бүхэлд нь захирч байсан Ромыг анх удаа ялж, сонгодог үеийн төгсгөлийг авчирсан бөгөөд Ромын соёл иргэншлийг мөхөөхөд гол үүрэг гүйцэтгэсэн юм.
Цахим холбоос
Ангилал:Герман овог аймаг Ангилал:Эртний Зүүн Германчууд Ангилал:Эртний Одер-Вислагийн Германчууд
Сомали
Сомали (Somalia) нь Африкийн дорнод үзүүрт орших улс. Жибути, Этиоп, Кени улсууд болон хиллэж, Энэтхэгийн далайтай хиллэнэ. 1991 онд гарсан иргэний дайны улмаас үндсэндээ нэгдсэн засгийн газаргүй байдал үргэлжилж буй бөгөөд өдгөө түр засгийн газар нь нийслэл Могадишуг хянаж байгаа боловч Сомалийн нутаг дэвсгэр дээр албан ёсны түр засгийн газарт захирагддаггүй хэд хэдэн бүс нутаг бий.
Улсын нэр
Албан ёсны нэр нь Сомали хэлээр Soomaaliya. Араб хэлээр صومال, Аль Сумал.
Улс төр
Баррегийн засаглалын ид үед социализмын далбаан дор цэргийн дэглэм тогтсон боловч сулран доройтсоор сүүлдээ "Могадишугийн захирагч" гэж нэрлэгдэх болсон ерөнхийлөгч 1992 онд улсаа аргагүйн эрхэнд орхин гарч, Нигери рүү дүрвэсэн юм. Тэр цагаас хойш үндсэндээ төв засгийн газаргүй байдал үргэлжилж буй.
Иргэний дайны гал дэгдсэн тус улсад орон нутгийн язгууртнууд тус тусдаа хяналт тогтоож, бие биетэйгээ тэмцэлдэж байв.
2000 онд албан ёсны түр засгийн газрыг Жибутигийн нийслэл Жибути хотод байгуулсан бөгөөд улмаар бүс нутгийн 7 орноос бүрдэх Засгийн газар хоорондын хөгжлийн байгууллага (IGDA)-ын зуучлалаар 2004 онд шинээр түр засгийн газар байгуулах тохиролцоонд хүрч, Кенийн нийслэл Найробид байгуулагдсан түр засгийн газарт өмнөх түр засгийн газрын эрх шилжсэн.
2006 оны 6 сард Исламын хэт даврагчдын зэвсэгт бүлэглэл Исламын нэгдсэн шүүх (UIC) нь нийслэл Могадишуг эзлэж, өмнөд хэсэгт хяналтаа тогтоосон. Исламын фундаменталист засаглалыг тогтоосон тус засаг нь албан ёсны түр засгийн газартай тулалдаж эхэлжээ.
НҮБ-ийн Аюулгүйн Зөвлөл 2006 оны 7 сарын 13-нд Энхийг сахиулах хүчнийг илгээх асуудлыг хэлэлцэж, мөн оны 12 сарын 6-нд уг асуудал шийдэгдсэн юм. Харин энхийг сахиулах хүчнийг ирэхээс урьтаж Этиопийн армийн дэмжлэгээр, түр засгийн газрын хүчин довтолгоонд орж нийслэл Могадишуд хяналтаа тогтоожээ. Ийнхүү Исламын нэгдсэн шүүхийн хүчнийг өмнө зүгт шахсаар, 2007 оны 1 сарын 1-нд тэдний сүүлчийн түшиц газрыг эзэлснээр түр засгийн газар нь өдгөө Сомалиландаас бусад, Сомалийн бүх нутгийг хянаж байна.
Засаг захиргааны нэгж
Нийслэл Могадишу нь мөн Бенадир мужийн төв болдог.
Газар зүй
Далайн эрэг хавийн хэсэг нь халуун, чийглэг уур амьсгалтай ч эх газрын хэсэг нь цөлийн уур амьсгалтай.
Эдийн засаг
Иргэний дайны улмаас эдийн засаг нь бүрэн сүйрсэн. Дэлхийн хамгийн ядуу улсуудын нэг. Иргэдийн нэлээд хэсэг иргэний дайнаас дүрвэж, хөрш орнууд руу гарсан бөгөөд гадаадын тусламжаар гол зогоож буй.
Гол салбарууд: Гадил жимсний модонд төвлөрсөн газар тариалан, тэмээ, хонь, ямаа зэрэг мал аж ахуй.
Хүн ам
Албан ёсны хэл нь сомали хэл. Мөн араб хэлээр нэвтрэлцэх боломжтой.
Сомали үндэстэн ихэнх хувийг нь эзэлнэ. Сомали үндэстэн нь дотроо 6 том, 16 жижиг ястанд хуваагдана.
Төрийн шашин нь ислам. Иргэдийн нь 98% хувь нь Суннит урсгалыг баримталдаг.
Эх сурвалж
Ангилал:Африкийн орон Ангилал:Буурай хөгжилтэй орон Ангилал:Нэгдсэн Үндэстний Байгууллагын гишүүн орон
Ронни Тюриаф
Ронни Тюриаф (Ronny Turiaf, 1983 оны нэгдүгээр сарын 13, Мартиника, Ле Робер) — Францын мэргэжлийн сагсан бөмбөгчин бөгөөд сүүлд НБА-гийн «Миннесота Тимбервулвз» багт тоглож байв. 2005 оны драфтын 37 дахь сонголт тэрээр 2012 онд Майами Хит багт байхдаа НБА-гийн аварга болж байв. Францын шигшээд харъяалалтай.
Замнал
Тюриаф Францын Мартиника арлын Ле Робер гэх багахан хотод төрж өссөн бөгөөд Америкийн Гонзага коллежийн багт амжилттай тоглож байв.
2008 оны долдугаар сарын 9-нд Голден Стэйт Уорриорз багтай дөрвөн жилийн 17 сая долларын гэрээ байгуулав.
2010 оны долдугаар сарын 9-нд Нью-Йорк Никс багт элссэн.
2011 оны НБА-гийн ажил хаялтын үеэр Францынхаа АСВЕЛ Виллербан багт элссэн.
2011 оны арванхоёрдугаар сарын 10-нд Вашингтон Уизардс багт элссэн.
2012 оны гуравдугаар сарын 21-нд Майами Хит багт элссэн. Тухайн оны зургаадугаар сард Хит НБА-гийн аварга болоход багийн бүрэлдэхүүнд багтан улирлын турш 13 тоглолтонд оролцсон байв.
2012 оны долдугаар сарын 27-нд Лос-Анжелес Клипперс багт элссэн.
2013 оны долдугаар сарын 18-нд Миннесота Тимбервулвз багт элссэн.
2014 оны арванхоёрдугаар сарын 19-нд «Хьюстон Рокетс» зэрэг гурван багийн хэлэлцээрээр «Филадельфияд» ирсэн ч дөрвөн өдөр болоод хасагдсан.
Шигшээ
Шигшээд 2012 оны Зуны олимпийн наадамд оролцов.
Гадны холбоос
Ангилал:Сагсан бөмбөгийн төвийн тоглогч Ангилал:Францын шигшээ багийн сагсан бөмбөгчин Ангилал:НБА-гийн тоглогч Ангилал:Вашингтон Уизардс багийн тоглогч Ангилал:Голден Стэйт Уорриорз багийн тоглогч Ангилал:Лос-Анжелес Лейкерс багийн тоглогч Ангилал:Лос Анжелес Клипперс багийн тоглогч Ангилал:Нью-Йорк Никс багийн тоглогч Ангилал:Майами Хийт багийн тоглогч Ангилал:Миннесота Тимбервулвз багийн тоглогч Ангилал:Францын олимпын оролцогч Ангилал:2012 оны зуны олимпод оролцогч Ангилал:Францчууд Ангилал:1983 онд төрсөн
6 сарын 6
6 сарын 6 нь Григорийн тооллын жилийн 157 дахь (өндөр жил бол 158 дэх) өдөр юм. Мөн он дуустал 208 өдөр үлдэж байна.
Тэмдэглэлт баярууд
0606 #06
Монгол Улсын Шинжлэх Ухааны Академи
Монгол Улсын Шинжлэх Ухааны Академи нь Монгол Улсад шинжлэх ухаан, тэргүүний технологийг зохион бүтээх, хөгжүүлэх зорилго бүхий шинжлэх ухааны нэг байгууллага юм. Шинжлэх ухааныг өмчлөх аргагүй тул хувийн судалгаа, шинжилгээний байгууллагыг Монгол улс хүлээн зөвшөөрнө.
Түүх
XIII зуунд Их хаан Хубилай “Бичгийн мэргэдийн хүрээлэн” буй болгосон нь монголчууд эрдэм номыг эрхэмлэн дээдэлж ирсэний илэрхийлэл билээ.
Ардын засгийн газрын 1921 оны 11 дүгээр сарын 19-ний өдрийн тогтоолоор “Судар бичгийн хүрээлэн” байгуулагдсанаар Монгол улсад шинэ үеийн шинжлэх ухааны төв байгууллага бий болсон түүхтэй бөгөөд хожим нь 1930 онд Шинжлэх ухааны хүрээлэн, 1957 онд Шинжлэх ухаан, дээд боловсролын хүрээлэн болгон өргөжин тэлсээр 1961 онд Шинжлэх ухааны Академи болон зохион байгуулагдсан юм.
Монгол улсын Их Хурлаас 1996 онд баталсан “Монгол улсын Шинжлэх ухааны Академийн эрх зүйн байдлын тухай” хуулиар ШУА нь тус улсад шинжлэх ухаан, тэргүүний технологийг зохион бүтээх, хөгжүүлэх зорилго бүхий шинжлэх ухааны нэг байгуулага болохыг хуульчлан заасан юм.
Өнөөдрийн байдлаар ШУА-ийн шууд харьяалалд 14 эрдэм шинжилгээний хүрээлэн, 2 салбарын төрөлжсөн академи үйл ажиллагаа явуулж байна.
Их чуулган
Академийн удирдах дээд байгууллага нь академийн бүх гишүүдийн чуулган юм. Их чуулган нь жилд хоёроос доошгүй удаа хуралдаж, шинжлэх ухаан, технологийг хөгжүүлэх бодлогын хэрэгжилт, эрдэм шинжилгээ судалгааны ажлын үр дүнг хэлэлцэж судалгааны тодорхой чиглэлийг хөгжүүлэхэд Засгийн газарт дэмжлэг үзүүлэх, Монгол улсын эдийн засаг, нийгмийн хөгжлийн байдалд үнэлэлт дүгнэлт өгөх, зөвлөмж гаргаж Улсын Их Хурал, Ерөнхийлөгч, Засгийн газарт өргөн барих, ШУА-ийн эрдэм шинжилгээ үйл ажиллагааны тайланг хэлэлцэх, Академийн ерөнхийлөгч, дэд ерөнхийлөгч, тэргүүлэгчид болон эрдэмтэн нарийн бичгийн даргыг 4 жилийн хугацаагаар сонгох болон хуулиар заагдсан бусад асуудлыг хэлэлцэн шийдвэрлэж байдаг.
Тэргүүлэгчид
Их чуулганы чөлөөт цагт ШУА-ийн өдөр тутмын үйл ажиллагааг Ерөнхийлөгч, дэд ерөнхийлөгчид, эрдэмтэн нарийн бичгийн дарга, Тэргүүлэгчид гишүүдээс бүрдсэн Академийн Тэргүүлэгчид удирддаг бөгөөд Академийн Тэргүүлэгчид ажлын албаараа дамжуулан (Тэргүүлэгчдийн газар) үйл ажиллагаагаа хэрэгжүүлдэг.
Бага чуулган
Монгол улсын Шинжлэх ухааны Академи нь: гэсэн салбарын 6 бага чуулгантайгаар үйл ажиллагаагаа явуулж байна.
Бага чуулганы үйл ажиллагааны үндсэн хэлбэр нь хуралдаан бөгөөд улиралд нэгээс доошгүй удаа хуралдаж, хэлэлцсэн асуудлаар тогтоол, зөвлөмж, дүгнэлт гаргадаг.
ШУА-ийн салбарын бага чуулган тус бүр 25 гишүүнтэй бөгөөд академийн гишүүд, шинжлэх ухаан, технологийн салбарыг төлөөлөн сонгогдсон эрдэмтдээс гишүүнчлэл нь бүрддэг. Салбарын бага чуулганы гишүүдийн мэргэжлийн чиглэл, тооны хязгаарыг Шинжлэх ухааны Академийн Тэргүүлэгчдийн хурлаас тогтоодог бөгөөд гишүүний бүрэн эрхийн хугацаа 4 жил байна.
Бага чуулган нь жилийн ажлын төлөвлөгөөтэйгөөр үйл ажиллагаагаа явуулах бөгөөд тайлангаа ШУА-ийн Тэргүүлэгчдийн хурлаар хэлэлцүүлэн дүгнүүлдэг.
Бага чуулганы эрх, үүрэг
Бага чуулган нь салбарын чиглэлээр гарсан судалгааны бүтээлийг шүүн хэлэлцэж дүгнэлт гаргах, бага чуулганы гишүүн болон шинжлэх ухааныг хөгжүүлэхэд дорвитой хувь нэмэр оруулсан эрдэмтдээс Шинжлэх ухааны Академийн гишүүнд нэр дэвшүүлэх, Монгол Улсын Төрийн шагналд нэр дэвшүүлэх, эрдэмтэд, эрдэм шинжилгээний ажилтныг шагнал, урамшуулалд дэвшүүлэх, эрдмийн зэрэгтэй боловсон хүчин бэлтгэх талаар санал гаргах, бага чуулганы гишүүдийн ердийн олонхын зөвшөөрлөөр Академийн Их чуулганд санаачилгаараа асуудал оруулах зэрэг эрхтэй бол засгийн газрын захиалгатай судалгаа хөгжүүлэлтийн ажил, хөтөлбөр, төслийг сонгон шалгаруулахад үнэлгээ өгөх, магадлан шинжилгээ хийж холбогдох газарт оруулах, суурь судалгааны төслийн тайланг хэлэлцэн дүгнэлт гаргах, салбарын шинжлэх ухааны зохион байгуулалт, хөгжлийн бодлогын асуудлыг хэлэлцэх, дүгнэлт гаргах, салбарын шинжлэх ухаан, технологи, инновацын чиглэлээр эрдэм шинжилгээний хурал, зөвлөгөөн, семинар, үзэсгэлэнг дангаараа болон хамтран зохион байгуулах, улсын эдийн засаг, нийгэм, соёл, улс төрийн харилцааны хөгжлийн байдалд шинжлэх ухааны үүднээс дүгнэлт гаргаж, цаашдын чиглэл, арга замыг тодорхойлсон үндэслэл, зөвлөмж боловсруулах, эрдмийн зэрэгтэй боловсон хүчин бэлтгэхэд дэмжлэг үзүүлэх, шинжлэх ухаан, технологи, инновацын бодлогын тэргүүлэх чиглэлийг тодорхойлохтой холбогдсон дүгнэлт гаргах зэрэг үндсэн үүрэгтэй.
Гадаад хамтын ажиллагаа
ШУА-ийн гадаад хамтын ажиллагаа бүс нутгийн түвшинд төдийгүй олон улсын хэмжээнд өргөжин хөгжсөөр байна. ШУА нь Олон улсын шинжлэх ухааны зөвлөлийн жинхэн гишүүн бөгөөд дэлхийн 10 гаруй олон улсын шинжлэх ухааны төрөлжсөн байгууллага, гадаадын 30 гаруй орны 100 гаруй эрдэм шинжилгээний байгууллага, их, дээд сургуультай нийт 180 гаруй гэрээ, хэлэлцээр, санамж бичиг, хөтөлбөр, бусад төрлийн баримт бичгийн хүрээнд хамтран ажиллаж байна.
2010 оноос Шинжлэх ухааны Академи нь Азийн шинжлэх ухааны зөвлөлийг тэргүүлэх болж, Азийн Шинжлэх ухааны Академиудын холбооны удирдах зөвлөлд сонгогдон ажиллах боллоо. Эрдэм шинжилгээ судлагааны ажлын чанарыг дээшлүүлэх, тэргүүлэх чиглэл, цөм технологийн чиглэлээр хамтарсан судалгаа шинжилгээний ажил гүйцэтгэх, бүс нутгийн хэмжээнд эрдэм шинжилгээний байгууллагуудын хамтын ажиллагааг өргөжүүлэн хөгжүүлэх чиглэлээр олон улсын хурал, зөвлөгөөнийг тогтмол зохион байгуулж байна.
Цахим холбоос
Ангилал:Шинжлэх ухааны академи Ангилал:Улаанбаатарын байгууллага Ангилал:Улаанбаатарын боловсрол Ангилал:Улаанбаатарын боловсрол ба судалгаа Ангилал:1961 онд байгуулагдсан
Тальсон-гүнь
thumb|Тэгү хот дахь Тальсон хошуу Тальсон хошуу (солонгосоор 달성군 - тал-сонг-гүн) — Өмнө Солонгос улсын Тэгү хотын хошуу (군 күнь). 426.95 км² газар нутагт нь 2012 оны зун 182,206 хүн оршин сууж байсан. Өдгөө хошууны нутаг 3 балгас (ып), 6 сум (мёнь) болон хуваагддаг.
Ангилал:Өмнө Солонгос улсын орон нутаг
Сабах Ал-Ахмад Ал-Жабер Ал-Сабах
Шейх IV Сабах Ал-Ахмад Ал-Жабер Ал-Сабах (Араб: صباح الأحمد الجابر الصباح Sabāh al-Ahmad al-Jābir as-Sabāh; 1929 оны 6 сарын 16 — 2020 оны 9 сарын 29) нь Кувейтийн эмир юм. 2006 оны 1 сарын 29-нд Кувейтийн Үндэсний Ассемблейн баталснаар хаан ширээнд заларчээ. Тэрээр Шейх Ахмад Ал-Жабер Ал-Сабахын 4 дэх хүү бөгөөд одоо эрх баригч Ал-Сабахын гэр бүлийн тэргүүн юм.
Хувийн амьдрал
Тэрээр 1930-аад онд Ал Мубаракя сургуульд элементар боловсрол олж аваад, цааш гэрийн багшаар заалган боловсрол эзэмшжээ. Өмнөх эмир, эцэг нэгтэй ах Жабер Ал-Ахмад Ал-Жабер Ал-Сабах нь угсаа залгамжлах хунтайж Саад Ал-Абдуллах Ал-Салим Ал-Сабахын оронд түүнийг 2003 оны 7 сард ерөнхий сайдаар тохоон томилжээ. Түүнээс өмнө Сабах 1963 оноос 2003 оныг хүртэл 40 жил Гадаад харилцааны сайдын албыг хашиж, дэлхий дээр уг албыг хамгийн удаан хашсан хүмүүсийн нэг байлаа.
Түүний эхнэр Шейха Фитоох нь 1990 оны 8 сард, Иракийн халдлагын өмнөхөн нас нөгчжээ. Тэрээр 4 хүүхэдтэй байсан бөгөөд охин Шейха Салва нь 2002 оны 7 сард хөхний хорт хавдраар, хүү Шейх Ахмед нь 1969 онд автомашины ослоор нас нөгчсөн. Сабах охиныхоо дурсгалд зориулж, өөрийн ордноо "Дар Салва" буюу "Салвагийн ордон" гэж нэрлэжээ. Нөгөө 2 хүү нь Шейх Нассер (Шүүхийн сайд), Шейх Хамед нар болно.
Угсаа залгамжилсан нь
thumb|left|АНУ-ын дэд ерөнхийлөгч [[Дик Чени эмирийг нас барсантай холбогдуулж, эмгэнэл илэрхийлэхээр ерөнхий сайд Шейх Сабах Ал-Ахмад Ал-Жабер Ал-Сабахтай уулзаж буй нь. 2006 он.]]
2006 оны 1 сарын 15-нд Шейх Жабер Ал-Ахмад Ал-Жабер Ал-Сабах нас барж, угсаа залгамжлах хунтайж Шейх Саад эмир болсон. Гэвч тус улсын үндсэн хуульд зааснаар эмир нь парламентийн өмнө тангараг өргөснөөр албан ёсоор хаан ширээнд залрах ёстой байдаг. Гэтэл Шейх Саад тангаргийн үгээ бүтнээр нь унших чадваргүй болсон байв. Зарим эх сурвалж түүнийг Альцхаймерын өвчин, эсвэл түүнтэй төстэй өвчин тусч, ярих чадваргүй (дор хаяж хэсэг хугацаагаар) болсон гэж мэдээлж байлаа. Эрх баригч гэр бүлийн бусад гишүүд ятгасны дүнд 2006 оны 1 сарын 23-нд Шейх Саад Ал-Абдуллах Ал-Салим Ал-Сабах Кувейтийн шинэ эмир болох эрхээсээ өвчний учир татгалзав. Ийнхүү гэр бүлийн гишүүд Шейх Сабах Ал-Ахмадыг Кувейтийн шинэ эмир болгохоор сонгожээ. 2006 оны 1 сарын 24-нд парламент үүрэгт ажлаасаа татгалзсан албан ёсны захидал хүлээн авахын өмнөхөн Эмир Саадыг албан тушаалаас нь огцруулахаар санал өгсөн. Кувейтийн засгийн газар Шейх Сабахыг эмир болгох санал оруулж, парламент дэмжсэнээр 2006 оны 1 сарын 29-нд Шейх Сабах Кувейтийн шинэ эмир болжээ.
Эшлэл
Ангилал:21-р зууны ноёрхогч Ангилал:Кувейтийн эмир Ангилал:Кувейтийн ерөнхий сайд Ангилал:Кувейтийн гадаад хэргийн сайд Ангилал:Хүндэт легионы гишүүн (их загалмай) Ангилал:Италийн Бүгд Найрамдах Улсын Гавьяаны одон шагналтан (их загалмай одонгийн гинжтэй) Ангилал:Чөлөөлөгч Сан Мартины одон шагналтан Ангилал:Холбооны Германы Гавьяаны Загалмай одон шагналтан (их загалмайн тусгай зэрэглэл) Ангилал:Хризантем одон шагналтан (их загалмай одонгийн гинжний хамт) Ангилал:Хуш одон шагналтан Ангилал:Угаалгын одон шагналтан (өргөмжит хүлэг баатрын их загалмай) Ангилал:Гейдар Алиевын одон шагналтан Ангилал:Тиранагийн хүндэт иргэн Ангилал:Кувейтчүүд Ангилал:1929 онд төрсөн Ангилал:2020 онд өнгөрсөн
Гумитууд
Гумитууд нь An(SiO4)m(F,OH)2 ерөнхий томъёо бүхий силикатын төрлийн эрдсүүд.
Хэрвээ эрдсийн А нь магни бол дараах гумитийн дэд бүлэгт багтана:
Манган бол манган-гумитийн дэд бүлэг,
эсвэл leucophoenicite дэд бүлэгт багтана:
Гумитууд нь серпантинийг үүсгэн эсвэл магнигаар баялаг хлоритыг үүсгэн хувирдаг, эсвэл төмрийн ислийг үүсгэн байгалийн элэгдэлд орон задардаг.
Эх сурвалж
Ангилал:Эрдсийн бүлэг
Неймар
Неймар да Силва Сантос Жуниор (Neymar da Silva Santos Júnior, 1992 оны хоёрдугаар сарын 5-нд Сан Пауло мужийн Можи дас Крузис хотод төрсөн) — Бразилын хөлбөмбөгчин бөгөөд Барселона болон Бразилын шигшээд тоглодог.
Чингэлтэй
Чингэлтэй нь Улаанбаатар хотын 9 дүүргийн нэг юм. 19 хороонд хуваагддаг.
Неймар
Замнал
Неймар 1992 оны хоёрдугаар сарын 5-нд Бразил улсын Сан Пауло мужийн Можи дас Крузис хотод үнэт эдийн худалдаачин Неймар Сантус, Надин Сантус нарын хөвүүн, Рафаэл гэх эгчийн дүү болон төржээ. Муугүй хөлбөмбөгчин болох ирээдүйтэй түүнд хөлбөмбөг тоглодог байсан эцэг нь өөрийнхөө Неймар нэрийг хайрласнаар түүнийг Неймах Жүниох («бага Неймар», «хүү Неймар») гэж ялган дуудаж, Neymar Jr. бичдэг болсон. Багадаа Сан-Висенти хотын «Португеза Сантиста» багт хөлбөмбөг тоглож эхэлсэн Неймар Сантос багийн хараанд өртөж 2003 онд Сантос хот руу гэр бүлээрээ нүүжээ. 2004 онд 12 настай Неймар «Мадридын Реал» багийн талбайд ирсэн байснаа Бразил руугаа буцжээ. Хэвлэлд бичсэнээр нэг бол тэр гэрээ санасан, аль эсвэл Сантус баг нэг сая реал гэр бүлд нь өгчээ.
Түүнийг европын Реал Мадрид, Манчестер Юнайтед, Челси, Ювентус болон Барселона сонирхож байсан бөгөөд дор хаяж 45 сая еврогийн үнэд хүрнэ гэж таамаглаж байв.
Чингэлтэй
Хүн ам 2016 оны жилийн эцсийн байдлаар 158,014 байгаа бөгөөд 8930 га буюу 89.3 км² газар нутагтай.
Неймар
Замнал
Харин 2013 оны тавдугаар сарын 25-нд Барселона албан ёсны цахим хуудсандаа түүнийг 5 жилээр элсүүлсэнээ зарласан билээ.
Шигшээ
Бразилын шигшээн дасгалжуулагч Мано Менезес 2010 оны наймдугаар сарын 10-нд АНУ-тай нөхөрсөг тоглоход Неймар анх дуудагдсан.
Холбоос
Ангилал:Бразилын шигшээ багийн хөлбөмбөгчин Ангилал:Хөлбөмбөгийн довтлогч Ангилал:Барселона багийн тоглогч Ангилал:Сантос багийн тоглогч Ангилал:Ла Лигийн тоглогч Ангилал:2011 оны Америкийн цомд оролцогч Ангилал:2012 оны зуны олимпод оролцогч Ангилал:2013 оны Холбоодын цомд оролцогч Ангилал:2014 оны хөлбөмбөгийн ДАШТ-д оролцогч Ангилал:Бразилчууд Ангилал:1992 онд төрсөн
Элдин Якупович
Элдин Якупович (Eldin Jakupović, 1984 оны аравдугаар сарын 2-нд Босни ба Херцеговинагийн Козарац хотод төрсөн) нь Босни ба Херцеговина гаралтай Швейцарын хөлбөмбөгчин бөгөөд Халл Сити багийн хаалгач юм. Тэрээр Боснийн дайны үеэр эх орноосоо дүрвэн Швейцарт иржээ.
Холбоос
Ангилал:Босни ба Херцеговинын хөлбөмбөгчин Ангилал:Швейцарын шигшээ багийн хөлбөмбөгчин Ангилал:Хөлбөмбөгийн хаалгач Ангилал:Грассхоппер багийн тоглогч Ангилал:Тун багийн тоглогч Ангилал:Локомотив Москва багийн тоглогч Ангилал:Олимпиакос Волос багийн тоглогч Ангилал:Арис Салоники багийн тоглогч Ангилал:Халл Сити багийн тоглогч Ангилал:Премьер лигийн тоглогч Ангилал:Оросын Премьер лигийн тоглогч Ангилал:2008 оны хөлбөмбөгийн ЕАШТ-д оролцогч Ангилал:Швейцарын хүн Ангилал:Босничууд Ангилал:1984 онд төрсөн
Шинто
Шинто (神道) нь Японы эртний уламжлалт шашин бөгөөд уул ус, байгалиа шүтдэг.
Цахим холбоос
Ангилал:Политеизмийн шашин Ангилал:Синкретизмийн шашин Ангилал:Байгалийн шашин
Бодь мөрийн зэрэг
Бодь мөрийн зэрэг буюу түвдээр Ламрим Чэн Мо хэмээх бүтээлийг анх 1402 онд Цаст Түвдийн оройн чимэг хэмээн алдаршсан Богд Зонхов туурвижээ. Богд Зонхов нь Будда болон түүний залгамжлагчдын сургаал номыг уг эхээс нь эхлэн бүгдийг нь нарийвчлан судлаад үндсэн агуулгыг нь багтаасан, алхам алхмаар гэгээрэлд хүрэх шат дарааллыг эхлэн гэгээрэгч, улам гэгээрэгч, төгс гэгээрэгч хэмээн гурав ангилан энэхүү бүтээлдээ бичжээ.Бодь мөрийн зэрэг судар нь Бурханы шашинтан, лам хувраг, сүсэгтэн хүмүүсийн өдөр тутмын унших, бясалгах номын хөтөч нь бөлгөө. Бодь мөрийн зэрэг номыг шинэ монгол бичигт Гандантэгчлэн хийдийн лам Т.Булган, Бурханч лам Г.Пүрэвбат, Банчин Лувсанчойжижанцангийн Амар мөр, Шаамар бандида Гэндэнданзанжамцын туурвисан Шаамар Ламримыг гавж багш С.Гантөмөр, лам У.Пүрэвсүх нар монгол хэлнээ хөрвүүлэн буулгаж хэвлүүлжээ. Ангилал:Төвөдийн буддын шашин Ангилал:Буддын шашны утга зохиол
Канхуа-гүнь
thumb|Иньчонь дахь Канхуа (улаан) Канхуа хошуу (солонгосоор 강화군 - канг-хуа-гүн) — Өмнөд Солонгос улсын Инчон хотын |хошуу (군 күнь). 411.274 км² газар нутагт нь 2011 оны зун 66,886 хүн оршин сууж байсан. Өдгөө хошууны нутаг 1 балгас (ып), 12 |сум (мёнь) болон хуваагддаг.
Тимо Вернер
Тимо Вернер (Timo Werner; 1996 оны гуравдугаар сарын 6, Штутгарт) — Германы хөлбөмбөгчин, «Штутгартын» довтлогч.
«Штутгартад» дебют тоглолтоо 2013 оны наймдугаар сарын 1-нд Европын лигийн сонгонд «Ботев Пловдивийн» эсрэг хийхдээ багийн түүхэнд хамгийн залуу буюу 17 нас, дөрвөн сар, 25 өдөртэй байв.
Харин Бундеслигийн дебютээ 2013 оны наймдугаар сарын 17-нд «Байер 04» багийн эсрэг хийж, дебют гоолоо 2013 оны есдүгээр сарын 22-нд «Айнтрахт Франкфуртын» эсрэг оруулжээ.
18 насны төрсөн өдрөөрөө мэргэжийн анхны гэрээгээ «Штутгарттай» 2018 он хүртэл байгуулав.
Цахим хуудас
Ангилал:Германы шигшээ багийн хөлбөмбөгчин Ангилал:Хөлбөмбөгийн довтлогч Ангилал:Штутгарт багийн тоглогч Ангилал:Германчууд Ангилал:1996 онд төрсөн
Серетсе Кама
Сэр Серетсе Кама (Sir Seretse Khama, 1921 оны 7 сарын 1 – 1980 оны 7 сарын 13) нь Ботсванын төрийн зүтгэлтэн юм. Британийн ивээлийн улс болох Бечуаналандын хамгийн хүчирхэг язгууртны гэр бүлд мэндэлсэн тэрээр хөрш Өмнөд Африк болон Нэгдсэн Вант Улсад боловсрол эзэмшээд нутагтаа нэр хүндтэйгээр, гэхдээ шуугиан дагуулсан сүйт бүсгүйтэйгээ эргэн ирж, эх орныхоо тусгаар тогтнолын хөдөлгөөнийг удирджээ. Тэрээр Ботсванын Ардчилсан Намыг 1962 онд үндэслэж, 1965 онд ерөнхий сайд болсон. 1966 онд Ботсвана улс тусгаар тогтнолоо олоход Кама анхны ерөнхийлөгч нь болжээ. Түүний засаглалын жилүүдэд Ботсвана улсын эдийн засаг, нийгмийн хөгжил тун хурдацтай байсан билээ.
Эшлэл
Ангилал:1921 онд төрсөн Ангилал:Ботсваначууд Ангилал:Ботсванын улс төрч Ангилал:Ботсванын ерөнхийлөгч Ангилал:1980 онд өнгөрсөн
Унжинь-гүнь
thumb|Унжинь хошууны нутгийг дугаарласан Унжинь хошуу (солонгосоор 옹진군 - унг-жин-гүн) — Өмнөд Солонгос улсын Инчон хотын хошуу (군 күнь). 169.01 км² газар нутагт нь 2011 оны зун 19,147 хүн оршин сууж байсан. Өдгөө хошууны нутаг арал тус бүрээр буюу 7 балгас (ып) болон хуваагддаг.
Монгол улс Лиллехаммерын олимпод
Монгол улс Норвегийн Лиллехаммер хотноо зохиогдсон Өвлийн олимпын XVII наадам буюу Лиллехаммерын олимпод шорт-трекийн төрлөөр 1 тамирчин оролцуулсан.
Эшлэл
Ангилал:1994 оны өвлийн олимпод оролцогч улсуудын багийн бүрэлдэхүүн өвлийн олимп 1994 Ангилал:Монголын өвлийн спорт
Total War: Rome II
Total War: Rome II нь The Creative Assembly хөгжүүлж, Сега компаниас 2013 онд худалдаанд гаргасан тоглоом. Энэхүү тоглоом нь стратегийн тоглоомын гол төлөөлөгчдийн нэг Total War цувралын нэг юм.
Ром, Спарта, Египет зэрэг улсуудаас сонгон авч даалгавар биелүүлэн үе давдаг.
Ангилал:Total War цуврал тоглоом
6 сарын 7
6 сарын 7 нь Григорийн тооллын жилийн 158 дахь (өндөр жил бол 159 дэх) өдөр юм. Мөн он дуустал 207 өдөр үлдэж байна.
Тэмдэглэлт өдөр
0607 #07
Оскар Дуарте
Оскар Эсау Дуарте Гайтан (Óscar Esau Duarte Gaitan, 1989 оны зургаадугаар сарын 3-нд Никарагуа улсын Масая хотод төрсөн) — Коста-Рикийн хөлбөмбөгчин бөгөөд бельгийн Брюгге болон Коста-Рикийн шигшээд тоглодог. Тэр цэвэрлэгчийн байрлалд тоглодог.
2010 онд шигшээд багтсан Дуарте 2014 оны ДАШТ-д Уругвайн хаалганд гоолдон ялахад (3:1) тусалжээ.
Холбоос
Ангилал:Коста Рикагийн шигшээ багийн хөлбөмбөгчин Ангилал:Хөлбөмбөгийн хамгаалагч Ангилал:Брюгге багийн тоглогч Ангилал:Саприсса багийн тоглогч Ангилал:Пунтаренас багийн тоглогч Ангилал:Бельгийн лигийн хөлбөмбөгчин Ангилал:2014 оны хөлбөмбөгийн ДАШТ-д оролцогч Ангилал:Коста-Рикачууд Ангилал:1989 онд төрсөн
Асрагч нэртийн түүх
Асрагч нэртийн түүх хэмээх сурвалж бичиг бол Халх ын баруун гарын Сайн ноён хошууны засаг ноён Шамба эрх дайчин гийн (Жамба) 1677 онд зохиосон түүхийн сурвалж бичиг юм. Энэ түүхэн сурвалж бичиг нь 16-17 дугаар зууны үеийн Монголын түүхэн хэрэг явдал, ар халхын ноёдын угийн бичиг зэргийг багтаажээ.
Анх энэ сурвалж нь тодорхой оноосон нэргүй байсан бөгөөд 1958 онд түүхч, археологич Хөдөөгийн Пэрлээ оршил, зүүлт тайлбар хийж, анх зохиосон Жамба буюу Шамба эрх дайчин ноёны нэрний монгол орчуулгаар нэрлэж хэвлүүлсэн юм. 2006 онд МУИС, Монгол судлалын төвөөс монгол түүхийн сурвалж бичгүүдийг Ш.Чоймаа нарын эрдэмтэн судлаачид хамтран 30 ботиор хэвлүүлсний дотор Асрагч нэртийн түүх нь багтсан юм. 2015 онд нэмж засварлаж 33 боть болгон хэвлүүлэхэд мөн багтсан.
Холбоотой мэдээ
Ангилал:Монголын утга зохиол Ангилал:Монголын түүхийн сурвалж бичиг
Сильвио Прото
Сильвио Прото (Silvio Proto; 1983 оны тавдугаар сарын 23-нд Шарлеруа хотод төрсөн) — Бельгийн хөлбөмбөгчин, хаалгач бөгөөд «Андерлехт» багт тоглодог. Бельгийн шигшээд данстай.
2008 оны есдүгээр сарын 28-нд замналынхаа анхны гоолоо оруулсан. 2004 оноос шигшээгийн бүрэлдэхүүнд 13 тоглолтод оролцсон ажээ.
Гаднын холбоос
Ангилал:Бельгийн шигшээ багийн хөлбөмбөгчин Ангилал:Хөлбөмбөгийн хаалгач Ангилал:Ла Лувьер багийн тоглогч Ангилал:Андерлехт багийн тоглогч Ангилал:Беерсхот багийн тоглогч Ангилал:Бельгийн хөлбөмбөгийн улсын аварга Ангилал:Бельгичүүд Ангилал:1983 онд төрсөн
Өдрийн сонин
“Өдрийн сонин”. Монголын үндэсний өдөр тутмын сонин, хамгийн олон хувиар хэвлэгддэг нөлөө бүхий томоохон хэвлэл юм. 2000, 2002, 2003 оны шилдэг сонин, 2002 оны “Хүний эрхийг хөхиүлэн дэмжигч сонин”.
Монгол улсад сонины захиалагчдын тоогоор өдөр тутмын 7 сонины дотор нэгдүгээр байранд, Монголын нийт сонин дотор “Сэрүүлэг”, “Хүмүүс” сонины дараа ордог.
Тус сонин 1999 оны 3 дугаар сарын 10-наас “Өдрийн сонин” нэртэй гарч эхэлсэн боловч ийм нэртэй болохоос өмнө хэд хэдэн нэрийг сольжээ. 1998 оны 8 дугаар сард “Хэвлэл мэдээллийн эрх чөлөөний тухай” МУ-ын хууль батлагдаж, уг хуулийг 1999 оны нэгдүгээр сарын 1-нээс эхлэн хэрэгжүүлэх тухай УИХ-ын тогтоолын дагуу хуучин гарч байсан “Ардын эрх” сонин татан буугдаж, 1998 оны 12 дугаар сарын 23-нд “Ардын үндэсний эрх” нэртэйгээр гарчээ. Эхний 2 дугаарын дараа сонин нэрээ өөрчилж “Үндэсний эрх” нэртэй болжээ. Гэвч УИХ-ын тогтоолд “татан буугдсан сонины нэрийг 5 жилийн дотор хэрэглэж болохгүй” гэсэн заалтыг зөрчсөн учир 2 дугаар сарын 16-ны 38 дахь дугаараас эхлэн “Өдрийн толь” болж нэрээ өөрчилсөн. Дахин маргаан үүсч, бусад сонин хэвлэлийнхэн “Өдрийн толь” сониныг шүүхэд өгснөөр шүүхийн шийдвэрийн дагуу улсын бүртгэлээс хассан учир нэрээ дахин өөрчилж “Өдрийн сонин” болсон юм. Энэ нэрээр өнөөдөр хүртэл тогтвортой гарч байна.
Долоо хоногт 6 удаа 8-16 нүүрээр, А2 форматаар хэвлэгдэн гардаг, нийт материалын 40 хувийг реклам зар сурталчилгаа эзэлдэг. Бүтэц зохион байгуулалтын хувьд дэлхийн улс орны ихэнх сонин хэвлэлийн жишгээр албадын зохион байгуулалттай үйл ажиллагаа явуулдаг. Улс төр, гадаад мэдээллийн алба, Нийгэм, соёл, танин мэдэхүйн мэдээллийн алба, Тоймчдын алба, Эрэн сурвалжлах сэтгүүлчдийн алба, Зар сурталчилгааны алба, Дизайн гэрэл зураг, Компьютерийн төв гэсэн үндсэн 6 нэгжтэй. http://www.dn.mongolmedia.com гэсэн интернет хувилбартай.
Минутанд 200 сонин хэвлэн гаргах хүчин чадалтай өөрийн хэвлэх үйлдвэртэй. Мэдээ материалуудыг “Улс төр”, “Баримт, үйл явдал”, “Дэлхийн мэдээ”, “Энэ тухай” зэрэг байнгын сэдэвчилсэн нүүрээр байрлуулдаг, мэдээллийн сэдвийн хүрээ өргөн, багтаамж сайтай, бичлэгийн бүх төрөл, зүйлийг ашиглахыг эрмэлздэг чанаратай цөөхөн сонины нэг. Уншигчдад ямар нэг бэлэг урамшил амладаггүй, олон нийтэд шуурхай, үнэн бодитой, товч тодорхой мэдээлэл өгч соён гэгээрүүлэхийг зорилгоо болгодгоороо онцлогтой.
Тус сонинд Ш.Цэрэнпил, Б.Ганчимэг, Ш.Сүхбаатар, Б.Цэнддоо, Б.Золбаяр зэрэг авьяаслаг сэтгүүлчдийн баг ажилладаг.
Ерөнхий эрхлэгч нь Ж.Мягмарсүрэн. dailynews@mongol.net - цахим шуудангийн хаягтай. Улсын бүртгэлийн дугаар 816.
Ангилал:Монголын сонин
Хэцүү анги ОАК
Киног бүтээсэн
Ангилал:2010-аад оны телевизийн цуврал кино Ангилал:Монголын телевизийн цуврал Ангилал:Савангийн дуурь
Үльжү-гүнь
thumb|Үлсань хот дахь Үльжү (цэгтэй) Үльжү хошуу (солонгосоор 울주군 - үл-жү-гүн) — Өмнө Солонгос улсын Үлсань хотын хошуу (군 күнь). 754.93 км² газар нутагт нь 2012 оны эцэст 214,065 хүн оршин сууж байсан. Өдгөө хошууны нутаг 4 балгас (ып), 8 сум (мёнь) болон хуваагдаж байгаа.
Калийн гумат
Ангилал:Хөрсний хими Ангилал:Калийн нэгдэл
Том Хэнкс
Томас Жеффери "Том" Хэнкс нь (Thomas Jeffrey "Tom" Hanks,1956 оны долоодугаар сарын 9-нд төрсөн) Америкийн Нэгдсэн Улсын жүжигчин, продюсер, зохиолч мөн найруулагч хүн билээ. Гэр бүл-нөхөрсөг инээдмийн төрөлт дагнасан драмын бүтээлүүдэд түүний бүтээсэн дүрүүдээр нь бид бүхэн илүү сайн мэдэх билээ. Энд Филадельфи киноны Андрей Беккет, Форрест Гамп киноны гол дүр, Аполло 13 киноны ахлагч Жеймс Артур Ловелл, Цэрэг Райныг аварсан нь киноны ахмад Жон Миллер, Өөрт тань хаягласан захиа киноны Жое Фокс, Орхигдсон хүн киноны Чак Ноландын дүрүүдийг тус тус онцлож байна. Хэнкс 1993 онд Филадельфи, 1994 онд Форрест Гамп киногоороо Оскарын шагналын Шилдэг эрэгтэй гол дүрийн шагналыг дараалан хүртсэн эрхэм, Америкт л гэхэд түүний тоглосон кинонууд 3.5 тэрбум долларыг давсан ашиг олсон байдаг байна. Тэрээр жүжигчин Колин Хэнксийн эцэг.
Бага залуу үеийн амьдрал
Хэнкс Калифорни мужийн Конкорд хотноо мэндэлсэн ба эцэг Амос Меффорд Хэнкс (1924-1992) нь Ерөнхийлөгч Авраам Линкольнтой түүний ээж Нэнси Хэнксээр холбогдон хамаатан байжээ. Хэнксийн ээж Португал-Америк гаралтай Жанет Мэрилин Фрэгер (1932 оны нэгдүгээр сарын 18) нь эмнэлгийн ажилтан нэгэн. Тэд Сандра (Сандра Хэнкс Бенойтон зохиолч), Ларри (Лауренс М. Хэнкс Иллиноис мужийн Урбане-Шампейны Их сургуулийн шавьж судлалын доктор, профессор), мөн Том. Жүжигчин, найруулагчийг маань бага ахуйд нь Жим гэдэг байсан ба нэрийг нь ээж нь өөрчилсөн байдаг байна. Хожуу эцэг эх нь салжээ. Сандра, Ларри, Том нарын хойд эх болох хүн таван хүүхэдтэй байв.
Амос Хэнкс ганц бие байхдаа уртасгасан цагаар ажилладаг тул хүүхдүүдийн сурлага, хүмүүжил зэрэгт нь төдийлөн сайн анхаарч чаддаггүй эцэг байлаа. Хэнкс сургуульдаа оюутнууд болон багш нарын дунд төдийлөн сайн нэртэй байгаагүй тухайгаа хожим нь дурсахдаа их л бүрэг, харьцааны доголдолтой, өвчтэй ч юм шиг байдал нь айдас төрүүлэм байсан гэж тодорхойлсон нь бий. 1965 онд эцэг нь Францис Вонг хэмээх Хятад гаралтай Сан Францискогийн суугуул бүсгүйтэй гэрлэжээ. Хэнкс ахлах сургуулийг төгсөн төгстлөө Францисийн гурван гурван хүүхэдтэй амьдардаг байлаа. Хэнкс Калифорнийн Хайвард дахь Чабот коллежид театрын жүжигчний мэргэжлээр хоёр жил суралцаж байгаад Сакраменто хотын Калифорнийн Их Сургуульд шилжсэн байна. Тухайн үед цуврал театрын жүжгүүдэд гол болон туслах дүрүүдэд тоглож тайзны хүүрнэл зохиолтой тоглолтоороо уусан нэгдэхийн арга ухаанд лавшруулан суралцсаар л байв. Бертолт Брехт, Теннеси Виллиамс, Хэнрик Ибсен нарын жүжигчдийн тоглолтын ур чадвараас үлгэр дууриалал авахын тулд тоглолтуудыг нь үздэг байсан тухайгаа дурссан байдаг. Энэ туршид Хэнкс Охайо мужийн Кливленд хотод зохион байгуулагдсан театрын фестивалаар театрийн найруулагч Винсент Довлинтой танилцсан ба тэр хүн мэргэжлийн гараагаа амжилттай эхлүүлэхэд Хэнкст ихээхэн дэмжлэг үзүүлжээ. Уильям Шекспирийн бичсэн Хоёр Верон жүжгийн гэмт хэрэгтний дүрийг бүтээж Клевлендийн тайз урлагийн Шилдэг эрэгтэй дүрийн шагнал хүртсэн нь мэргэжилийн анхны том үнэлгээ нь болов.
Ажлын гараа
1979 онд Нью-Йорк хотод амьдрахаар ирсэн даруйдаа He Knows You're Alone хэмээх анхны кино бүтээлд тоглов. 1979 онд Риверсайд Шекспир Компани продашны Никколат Мачиавеллигийн зохиол Мандрэк киноны Каллимакогийн дүрийг бүтээснээр Нью-Йоркийн тайз урлагийнхны хүрээнд нэр нь танигдаж эхлэсэн байна. Дараа жил нь ЭйБиСи телевизийн бүтээл инээдмийн төрлийн Босом Баддиес цуврал киноны гол дүр Кип Вилсоны дүрийг бүтээсний дараахан Лос-Анжелес рүү шилжин суурьшив. Тэнд төвхнөнгөө өмнө кинон дээр хамтарч тоглосон Петер Сколаригийн хамт реклам сурталчилгаанд тоглоод амжив. Петер болон Хэнксийн хослол инээдмийн бүтээлүүд 1980 оны эхэн үед үзэгчдийн талархлыг ихэд хүлээдэг байв. 1982 онд Жаргалтай өдрүүд цувралд Хэнкс тоглох урилга авч тус киноны найруулагч Рон Ховардтай уран бүтээлээр хамтрах болов. Ховардын 1984 онд найруулсан 69 сая долларын орлого олсон Сплаш нэртэй романтик зөгнөлт инээдмийн кинондоо Хэнксийг тоглуулсан байна. 1984 онд Нил Израйлийн найруулсан Гоонь эрийн үдэшлэг секс инээдмийн кинонд тоглов.
Амжилт ба бүтэлгүйтлийн үеүд
Энгийн биш (1986)-Эцэг эхээсээ таарамжгүй байдлын улмаас хөндийрсөн залуугийн эцэгтэйгээ харьцаж буй харьцааг гарган харуулсан уг киноны эцгийн дүрийг бүтээсэн Зальжин хүн киногоороо алдаршсан жүжигчин Жеки Глисон хэлэхдээ: ''Хэнксийг өмнө нь инээдмийн сэдэвт цувралын жүжигчингээр тэр дундаа марзан ааш зан аягаар нь төсөөлдөг байсан ч түүнийг дэндүү төлөв даруу хүн гэдгийг нь мэдсэн. Түүнтэй дахин кинонд тоглохыг хүсч байна'' хэмээжээ. Стивен Спилбергийн найруулсан инээдмийн зөгнөлт Том (1988 он) кино нь гол дүрийн жүжигчин Хэнкст маш их нэр хүндийг авчирсан ба энэ үед Холливудын эгнээнд багтан оров. 1988 онд Ширхэг үзэм кинонд 1979 оны Оскарын шагналт жүжигчин эмэгтэй Салли Фиелдтэй хамтран тоглосон ба уг кинонд анагаахын чиглэлээр суралцдаг зэрвэсхэн харвал уцаарламтгай мэт боловч алиа хошин зантай болхидуу залуугийн дүрийг гаргаж өгсөн байна. Тёрнер ба Хуч хэмээх 1989 оны кино нь бокс-оффисыг тэргүүлснийг эс тооцвол 1989-90 оны хооронд тоглосон, бок-оффист дээгүүр өрсөлдөж чадаагүй Хэнксийн санааг зовоож байсан кинонууд гэвэл: Тосгон (1989), Галт уулын эсрэг Жо (1990), Нэрэлхүү зангийн гал (1990).
Драмын дүрийг чухалчлах болсон нь
Драм буюу яриа болон жүжиглэлт давамгайлсан кинонуудад Хэнкс зонхилон тоглох болсон нь 1992 оноос эхлэлтэй. Бидний лиг нэртэй кинонд бейсболын багийн дасгалжуулагчийн дүрийг бүтээсэн нь эхлэл бүтээл юм. 1993 онд тоглосон Сиэтле дэх нойргүйдэл болон Филадельфи кинонууд нь Хэнксийн өөрийгөө шинэ үе ирэх болно гэж тодорхойлж байсныг ёсоор болгов. Дэлгэрүүлбэл, эхний кинонд бэлэвсэрсэн эр Сэм Болдвиний дүрийг бүтээсэн бөгөөд хүүгийн хамт Сиэтлед нүүж ирээд амьдарч байх үед нь түүний аав шинэ эхнэр олж өгөхөөр радиогийн шууд нэвтрүүлэгт холбогдож киноны үйл явдал өрнөх ба Холливудийн сайхан эмэгтэйчүүдийн нэг Мег Райн энэ кинонд тоглосон байна. Орчноос гадуурхагдан амьдрах болсон ДОХ-ын өвчтэй ижил хүйстэнтэйгээ явалдагч өмгөөлөгч залуугийн дүрийг бүтээхийн тулд биеийн жингээ арван гурван килограммаар хасч, үсээ хусуулж өрөвдөм дүрийг хичнээн гайхалтай гарган харуулсан хэлэх нь зүй. Тухайн жил Оскарын Шилдэг эрэгтэй дүрийн шагналыг хүртсэн түүхтэй. Филадельфи киноны дараа 1994 оны зун дэлгэцнээ гарсан Форрест Гамп түүнд Оскарын Шилдэг эрэгтэй дүрийн шагналыг хоёр дахь удаагаа авчрав. Оскарын түүхэнд ч энэ нь ховор тохиолдол байсан бөгөөд өмнө нь алдарт жүжигчин Спенсер Трэси 1937-38 онуудад дараалан авч байсан байх юм. Хэнксийн дараагийн бүтээл нь Рон Ховард найруулагчийн найруулсан сансар огторгуйг эзэгнэгчдийн бахдам үйлийг харуулсан Аполло 13 хэмээх 1995 оны кино юм. Энэ кинонд Хэнкс хөлгийн ахмад, сансрын нисгэгч Жим Ловелийн дүрийг бүтээсэн бол түүнтэй хамт Кевин Бекон, Бил Пакстон, Гэри Синисе, Эд Харрис болон Кэтлин Куинлен нарын жүжигчид тогложээ. Уг кино Оскарын есөн номинацид нэр дэвшиж хоёрт нь ялжээ. Хэнкс Тоглоомын түүх цуврал гэр бүлийн компьютерийн хөдөлгөөнт киноны гол дүр шерифф Вүүдид дуу оруулсан билээ.
Ашиг орлогоороо тэргүүлэгч кинонуудад
Хэнкс бокс-оффист ашиг орлогоороо тэргүүлсэн маш олон кинонд тогложээ. Түүний тоглосон бүхий л кино нийтдээ 3.639 тэрбум долларын орлого олсон байдаг байна. He has been involved with seventeen films that grossed over $100 million at the worldwide box office.
Хувийн амьдрал
Хэнкс 1978-аас 1987 оны хооронд Саманта Левес гэх бүсгүйтэй гэр бүл болон амьдарч байв. Хүү Колин Хэнкс, охин Элизабет Анн нарын хоёр хүүхэдтэй. 1988 онд жүжигчин Рита Вилсонтой гэр бүл болсон. Тэд Босом Баддиес телевизийн шоуны үеэр анх танилцаж байжээ. Хэнкс, Колин нарын дундаас Честер, Трумен нэртэй хоёр хүү төрсөн. Честер Индиана Жонес болон Болор гавлын Хаант Улс кинонд бяцхан дүр бүтээсэн байдаг байна.